Carl Friedrich Peters

Carl Friedrich PETERS (naskiĝinta la  en Lepsiko, mortinta la  sur Kastelo Sonnenstein apud Pirna) estis germana librovendisto kaj fakeldonisto pri muzikaj aferoj. De 1814 li posedis eldonejon en Lepsiko kiu ĝis hodiaŭ nomiĝas lau li. Post la morto de Peters ekposedis lia neplenaĝa filino Anna. Ties kuratoro vendis la tuton en 1828 al Carl Gotthelf Böhme. 

Estis fondintaj en 1800 la komponisto Franz Anton Hoffmeister kaj la orgenisto Ambrosius Kühnel la fakinstituton "Bureau de Musique" kiun posedis inter 1880 kaj 1894 Max Abraham (kompaniano), poste ties nevo Henri Hinrichsen.

La plej malnova eldonejo enhavis kolektojn de aĵoj de i.a. Johann Sebastian Bach, Joseph Haydn, Wolfgang Amadeus Mozart, Rodolphe Kreutzer, Louis Spohr. Mondfama fariĝis la tuto danke al la kolekto "Edition Peters" ekita en 1867 kun verkoj de komponistoj klasikaj kaj romantikismaj en origina versio kaj en aranĝoj; krome kun ekzercoj por ĉiuj instrumentoj kaj kantistoj. 

En 1906 ekzistis ĉ. 3000 numeroj, inter kiuj 200 partituroj kaj 250 porpianaj eltiraĵoj. En 1894 estis fondita fare de la firmaestroj la fondaĵo "Musikbibliothek Peters" kun senkosta aliro por ĉiuj. De 1895 estis surmerkatigita la muzikhistorie altvalora jarlibro "Jahrbuch der Musikbibliothek Peters" (en 1906 sub la redaktisteco de R. Schwartz).
Fonto
"Peters" - ĉe: Meyers Großes Konversations-Lexikon, volumo 15. Leipzig 1908, p. 655-656

Eksteraj ligiloj 
ligiloj ĉe DDB

kategorio:Naskiĝintoj en 1779
kategorio:Mortintoj en 1827
kategorio:Germanaj eldonistoj
kategorio:Naskiĝintoj en Lepsiko